《鱼游春水》
清代·陆求可

连朝春雨足。添得十分湖水绿。东风无力，轻动波纹如縠。

未许桃花几片流，止容柳叶千条拂。野鹭孤游，山鸥双浴。

镇日游人征逐。载不尽、清丝脆竹。冯异偏爱风流，溅珠喷玉。

燕姬倒影红裙现，越女看妆青黛蹙。花柳千年，芰荷一曲。

作者简介：（1617—1679）明末清初江南淮安人，字咸一，号密庵。顺治十二年进士。授裕州知州，入为刑部员外郎，升福建提学佥事。在裕州时，减轻百姓负担。在刑部，慎辨案情，以免冤滥。